|  |  |
| --- | --- |
| **MINISTARSTVO ZNANOSTI I**  **OBRAZOVANJA** | **Razina 11** |
| **RAZDJEL: 080** | **RKDP 2444** |
| **GLAVA: 08006** | **Matični broj 3337413** |
|  | **OIB 64218323816** |
| **Proračunski korisnik: SVEUČILIŠTE U RIJECI** | **Šifrarska oznaka 8542**  **IBAN: HR5324020061100977786** |

**BILJEŠKE UZ FINANCIJSKA IZVJEŠĆA**

**ZA RAZDOBLJE OD 01. SIJEČNJA DO 31. PROSINCA 2024.**

Sveučilište u Rijeci u 2024. godini obavljalo je sve svoje djelatnosti definirane osnivačkim aktima i statutom. U sklopu Sveučilišta djeluje Rektorat Sveučilišta u Rijeci i pet fakulteta (Fakultet za fiziku, Fakultet informatike i digitalnih tehnologija, Fakultet za matematiku, Fakultet dentalne medicine i Fakultet biotehnologije i razvoja lijekova). Uz navedene fakultete u rujnu 2024, osnovan je i Fakultet za logopediju koji s poslovanjem počinje u 2025. godini. Navedenih šest fakulteta ustrojeni su kao podružnice bez pravne osobnosti. Čelnica Sveučilišta je rektorica prof. dr. sc. Snježana Prijić - Samaržija, čiji drugi mandat je započeo u travnju 2021. godine.

**A) BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA - obrazac PR RAS**

**Bilješka br. 1 - razred 6 - Prihodi poslovanja**

Prihodi poslovanja ostvareni su u iznosu od 22.051.772,05 € što je za 3,9 % više od ostvarenih prihoda u 2023. godini.

Najveći udio u prihodima čine:

1. prihodi iz proračuna (sk. rač. 67) u iznosu od 14.672.845,43 € koji su za 10,10 % veći od istih prihoda u 2023. godini. Do povećanja prihoda iz proračuna je došlo zbog povećanja prihoda za plaće i materijalna prava zaposlenika.
2. Pomoći iz inozemstva i od subjekata unutar općeg proračuna (sk. rač. 63) u iznosu od 5.179.158,61 €, smanjeni su za 10,80 % u odnosu na 2023. godinu. U ovoj skupini računa Sveučilište u Rijeci ostvaruje prihode od:
   * + Europskih i međunarodnih projekata (podsk. rač. 632) koji su za 1,10 % veći nego u 2023. godini, a ovise o dinamici izvršenja ugovorenih projekata koja se razlikuje iz godine u godinu.
     + Pomoći proračunskim korisnicima iz proračuna koji im nije nadležan (podsk.rač. 636) koji su u 2024. godini povećani za 17,10 %, ali u strukturi prihoda ne čine značajnu stavku.
     + Prijenosi između proračunskih korisnika istog proračuna (podsk. rač. 639) sadrži prihode koje Sveučilište ostvari od ostalih proračunskih korisnika za redovno poslovanje, ali i za financiranje Europskih projekata. Prijenosi između proračunskih korisnika istog proračuna manji su od istih u 2023. godini za 16,50 %. Budući se ovdje evidentiraju prihodi EU projekata i HRZZ projekata oni uvelike ovise o dinamici provedbe projekata i samim uplatama, pa je ovo osnovni razlog smanjenja prihoda na ovoj skupini.
3. Prihodi po posebnim propisima (podsk. rač.652) se odnose na prihode od školarina i upisnina koje uplaćuju studenti. Upisnine se najvećim djelom sastoje od sredstava koje uplaćuju studenti sastavnicama koje ih potom uplaćuju Sveučilištu u Rijeci temeljem Odluke Senata. Ovi prihodi uvelike ovise o broju studenata. Navedeni prihodi su povećani u odnosu na 2023. godinu za 6,70 %. Razlog povećanja su uplate upisnina studenata poslijediplomske razine koji ih nisu uplaćivali ranijih godina.
4. Prihodi od prodaje proizvoda i roba, te pruženih usluga i prihodi od donacija (sk. rač. 66) u 2024. godini iznosili su 575.982,80 € i veći su od istih prihoda u 2023. godini za 3,90 %, a sastoje se od:
   * + Prihoda od pruženih usluga (podsk. rač. 661) gdje se evidentiraju vlastiti prihodi Sveučilišta u Rijeci ostvareni od gospodarske djelatnosti (najam prostora, stručni projekti, stručne usluge i slično).
     + Donacija (podsk. rač. 663) koje iznose 111.462,25 €. U navedenom su uključene donacije trgovačkih društava i neprofitnih organizacija, ali i donacije temeljem dobivenih međunarodnih i EU projekata koji se evidentiraju na ovoj skupini računa.
5. Ostali prihodi (podsk. rač. 683) značajno su smanjeni u odnosu na 2023. godinu budući smo ranijih godina ovdje evidentirali prihode temeljem sukcesivnog priznavanja ulaganja Sveučilišta u objekt grada Rijeke (zgrada Akademije primijenjenih umjetnosti) čime se kompenzirala najamnina za korištenje zgrade. Kako je sredinom 2023. godine Sveučilište u potpunosti kompenziralo svoje ulaganje, ovog prihoda nema u 2024. godini.

**Bilješka br. 2 - razred 3 - Rashodi poslovanja**

Ostvareni rashodi poslovanja iznose 22.782.331,06 € što je za 16,20 % više od ostvarenih u 2023. godini.

Najveći udio u rashodima čine:

1. Rashodi za zaposlene (sk.rač. 31), koji iznose 13.069.656,06 € i u odnosu na 2023. godinu povećani su za 27,80 %. Do porasta je došlo zbog povećanja plaća temeljem nove Uredbe i dijelom zbog povećanja broja zaposlenih koji se projektno financiraju.
2. Materijalni rashodi (sk.rač. 32), iznose 4.568.521,86 € i za 4,10 % su manji nego u 2023. godini.

Materijalni rashodi sastoje se od:

* + - Naknade troškova zaposlenima (podsk.rač. 321) – koji su za 12,50 % veći nego u 2023. godini. Do povećanja je došlo većeg broja zaposlenih i povećane projektne aktivnosti (službena putovanja).
    - Rashoda za materijal i energiju (podsk.rač. 322) – koji su za 2,40 % manji nego u 2023. godini, ali je smanjenje neznačajno za ukupne rashode i udio u istima.
    - Rashoda za usluge (podsk.rač. 323) – koji su za 9,80 % manji nego u 2023. godini. Do smanjenja je došlo iz razloga što smo u 2023. godini imali tekuće i investicijsko ulaganje uslijed poplave, te zbog smanjenja iznosa najma zgrade Akademije primijenjenih umjetnosti.
    - Ostali nespomenuti rashodi poslovanja (podsk.rač. 329) – koji su za 1,50 % veći nego u 2023. godini, a iznose 452.413,18 €.

1. Pomoći dane u inozemstvo i unutar općeg proračuna (sk.rač. 36) koje iznose 2.353.082,82 € i povećane su u odnosu na 2023. godinu za 60,00 %. Do povećanja je došlo najvećim dijelom zbog dinamike prijenosa sredstava projektnim partnerima.
2. Ostale naknade građanima i kućanstvima iz proračuna (podsk.rač 372), iznose 2.090.157,82 € i veće su u odnosu na 2023. godinu za 19,7 %. Do povećanja je došlo najvećim djelom zbog povećanja iskorištenih Erasmus stipendija, a troškovi prijevoza studenata su smanjeni.
3. Ostali rashodi (sk.rač. 38) koji se najvećim dijelom odnose na prijenos projektnih sredstava partnerima, smanjeni su značajno, ali u strukturi rashoda ne čine značajnu stavku.
4. Financijski rashodi (sk.rač. 34), iznose 181.425,98 € i u odnosu na 2023. godinu značajno su smanjeni iz razloga što je Sveučilište u 2023. godini platilo zatezne kamate nakon okončanja sudskog spora sa Radnik d.d., Križevci. U 2024. godini Sveučilište je platilo značajan iznos zateznih kamate zbog kašnjenja u povratu sredstava u Državni proračun temeljem Odluka MRRFEU, a vezano na projekt izgradnje studentskih paviljona na Kampusu financiran dominantno iz EU izvora.
5. Subvencije (sk.rač. 35), iznose 517.882,52 € i odnose se na prijenose sredstava EU projekta prema trgovačkim društvima koja su partneri na projektu.

**Bilješka br. 3 - Y001 - Manjak prihoda poslovanja**

Ostvareni manjak prihoda poslovanja iznosi 730.559,01 €. Ostvareni manjak prihoda poslovanja pokriti će se iz viška prihoda iz prethodnih godina. Do manjka prihoda dolazi zbog dinamike prihoda vezane uz projektno financiranje.

**Bilješka br. 4 - razred 7 - Prihodi od prodaje nefinancijske imovine**

Sveučilište u Rijeci u 2024. godini ostvarilo je 50,00 € prihoda od prodaje knjiga na Fakultetu za fiziku. Iznos je značajno manji nego u 2023. kada smo ovdje evidentirali prihod od prodaje službenog automobila.

**Bilješka br. 5 - razred 4 - Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 1.252.961,78 € i veći su u odnosu na 2023. godinu za 47,40 %. Do povećanja je došlo zbog ulaganja u novu infrastrukturu na Kampusu Sveučilišta u Rijeci. Najveća povećanja u odnosu na 2023. godinu su na odjeljku 4214 (Ostali građevinski objekti) i podskupii 451 (Dodatna ulaganja na građevinskim objektima).

**Bilješka br. 6 - Y002 - Manjak prihoda od nefinancijske imovine**

Manjak prihoda od nefinancijske iznosi 1.252.911,78 € i odnosi se na kapitalna ulaganja financirana prihodima poslovanja. Manjak će se najvećim djelom pokriti iz viška prihoda poslovanja iz ranijih godina.

**Bilješka br. 7 - razred 8 - Primici od financijske imovine i zaduživanja**

Sveučilište u Rijeci u 2024. godini evidentiralo je primitke od financijske imovine i zaduživanja u iznosu od 3.000.000,00 €. Iznos se odnosi na povrat oročenih sredstava koja su oročena u prosincu 2023. godine.

**Bilješka br. 8 - razred 5 - Izdaci za financijsku imovinu i otplate zajmova**

Izdaci za financijsku imovinu i otplate zajmova iznose 88.481,87 € i značajno su manji u odnosu na 2023. godinu kada su zbog oročavanja u poslovnoj banci iznosili 3.000.000,00 € . Iznos od 88.481,87 € u 2024. godini odnosi se na plaćanje devete (zadnje) rate glavnice kredita ZABA-e iz 2013. godine.

**Bilješka br. 9 - X003 - Višak primitaka od financijske imovine i obveza**

Višak primitaka od financijske imovine i obveza iznosi 2.911.518,13 €.

Iznos koji se odnosi na ratu kredit (88.481,87 €) pokrit će se iz viška prihoda poslovanja, a iznos vezan za povrat glavnice pokrit će preneseni manjak primitaka od financijske imovine iz prethodne godine.

**Bilješka br. 10 - X678 - Ukupni prihodi i primici**

Ukupni prihodi i primici ostvareni su u iznosu od 25.051.822,05 € i veći su za 18 % u odnosu na 2023. godini. Ovom značajnom porastu uveliko je pridonio primitak od 3.000.000,00 € (povrat glavnice oročenog depozita)

**Bilješka br. 11 - Y345 - Ukupni rashodi i izdaci**

Ukupni rashodi i izdaci iznose 24.123.774,71 € i veći su u odnosu na 2023. godinu za 2,50 %. Najveći dio povećanja odnosi se na rashode poslovanja, koji su veći za preko 3 milijuna eura.

**Bilješka br. 12 - X006 - Višak prihoda i primitaka raspoloživ u sljedećem razdoblju**

Ostvareni višak prihoda i primitaka raspoloživ u slijedećem razdoblju iznosi 7.930.389,33 €. Navedeni višak prihoda biti će korišten za financiranje rashoda u 2025. godini, te u pokrivanju manjka prihoda iz ranijih godina.

# B) BILJEŠKE UZ BILANCU – obrazac BIL

**Bilješka br. 1 - B001 - Imovina**

Ukupna imovina Sveučilišta na dan 31.12.2024. godine iznosi 93.062.208,40 € i u usporedbi s 2023. godinom njena je vrijednost povećana za 0,60 %. Najveću stavku u strukturi imovine čini nefinancijska imovina u iznosu od 82.198.566,20 € i financijska imovina u iznosu od 10.863.642,20 €.

Najveći udio u nefinancijskoj imovini odnosi se na građevinske objekte Kampusa Sveučilišta u Rijeci gdje je do sada završeno uređenje zgrade Akademije primijenjenih umjetnosti i ZTP-a, Filozofskog i Učiteljskog fakulteta, Građevinskog fakulteta, objekta Studentske prehrane, Zgrade Sveučilišnih odjela, te tri paviljona za potrebe studentskog smještaja. Tijekom 2024. godine Sveučilište je investiralo u uređenje okoliša, sportskih i ostalih sadržaja te je započelo izgradnju zgrade INOVALABA i uređenja dječjeg vrtića (sve započeto u 2024. godini trebalo bi biti završeno u prvoj polovici 2025. godine).

Zbog novih ulaganja tijekom 2024. godine na Kampusu, nakon provedenog ispravka vrijednosti, vrijednost nefinancijske imovine ostale je skoro na istoj razini kao i u 2023. godini (smanjenje tek za 0,40 %)

Na računu ostale nematerijalne proizvedene imovine u pripremi (podsk.rač. 055) nalaze se dosadašnja ulaganja u pripremu izgradnje buduće infrastrukture na Kampusu.

Financijska imovina iznosi 10.863.642,20 € i čine je:

1. novčana sredstva – 8.359.571,81 €
2. depoziti, jamčevni polozi i ostala potraživanja - 963.383,15 €
3. udjeli – 201.738,67 €
4. potraživanja za prihode poslovanja – 204.956,33 €
5. potraživanja od prodaje nefinancijske imovine – 15,68 €
6. rashodi budućeg razdoblja – 1.133.976,56 €

Novčana sredstva su povećana u odnosu na 2023. godinu, ali je u iznosu za 2023. godinu bilo oročeno 3.000.000,00 € koji se nisu nalazili na žiro računu u trenutku izvještavanja.

Iznos ostalih potraživanja (podsk.rač. 129) najvećim se dijelom odnosi na potraživanje od sastavnica po obračunu sredstva upisnina za akademsku godinu 2024./25., sredstava temeljem članka 95. Statuta. i sredstava kojima se, temeljem Odluke Senata Sveučilišta, financira Centar za potporu pripremi kompetitivnih znanstvenih projekata.

Udjeli u glavnicama trgovačkih društava (sk. rač.15) iznose 201.738,67 €. Odnose se na vlasnički udio u tvrtki Step Ri d.o.o.

Najveći dio potraživanja za prihode poslovanja (podsk.rač. 166) odnosi se na potraživanja koja Sveučilište ima prema tvrtkama koje su gradile dio zgrada na Kampusu, te ova potraživanja spadaju pod sumnjiva i sporna potraživanja.

**Bilješka br. 2 - B003 - Obveze i vlastiti izvori**

Obveze i vlastiti izvori iznose 93.062.208,40 € i u usporedbi sa 2023. godinom povećani su za 0,60 %. Obveze iznose 2.541.018,77 €, a vlastiti izvori 90.521.189,63 €.

Obveze su u usporedbi sa 2023. godinom povećane za 14,50 %.

Od ukupnih obveza najveći udio odnosi se na:

1. Obveze za rashode poslovanja (sk.rač. 23) - iznose 2.381.038,15 € od kojih se najveći dio odnosi na rashode za zaposlene (podsk.rač. 321) koje se odnose na plaću za prosinac 2024. i ostale tekuće obveze (podsk.rač. 239), koje se većinom odnose na potraživanja od sastavnica temeljem odluke Senata o upisninama, članka. 95. Statuta, sredstva za Centar za potporu pripremi kompetitivnih znanstvenih projekata i obveze za EU predujmove. Iznos od 254.312,02 € (podsk.rač. 232) najvećim djelom se odnosi na troškove redovnog poslovanja za prosinac 2024. godine, a koji će biti plaćeni u siječnju i veljači 2025.
2. Obveze za nabavu nefinancijske imovine - sk.rač. 24 - iznose 159.980,62 € te su u odnosu na 2023. godinu povećane. Do povećanja je došlo zbog ulaganja na Kampusu koja je trenutno u tijeku.
3. Obveze za kredite (sk.rač. 26) - iznose 0,00 €, a u 2023. godini su iznosile 88.481,87 €. Ovaj iznos podmiren je u listopadu 2024.,a odnosio se na zadnju ratu glavnice kredita iz 2013. godine.

Višak prihoda poslovanja (rač. 92211) iznosi 10.514.376,51 €. Najvećim djelom se odnosi na namjenske prihode prikupljene za potrebe unapređenja studentskog standarda, Erasmus programe (čiji prihod se od 2018. godine priznaje u punom iznosu, neovisno o visini troškova) i ostale projekte Sveučilišta koji će se realizirati u slijedećem razdoblju.

Manjak prihoda od nefinancijske imovine (rač. 92222) iznosi 2.583.987,18 € i najvećim se dijelom odnosi na nepriznate troškove prilikom izgradnje studentskih paviljona u 2016. godini (projekt TRIS) i trenutnih investicija na Kampusu, a koji će biti pokriveni iz viška prihoda poslovanja tijekom 2025. godine.

**Bilješka br. 3 – 922 – Višak/manjak prihoda**

Podskupina rač. 922 iznosi 7.930.389,33 €, a sastoji se od 10.514.376,51 € viška prihoda poslovanja (rač. 92211) i 2.583.987,13 € manjka prihoda od nefinancijske imovine (rač. 92222).

Razlike između podatka iz tablice PR RAS i BILANCA



**C) BILJEŠKE UZ RAS - funkcijski**

U 2024. godini Sveučilište u Rijeci prema funkcijskoj klasifikaciji sve svoje troškove je evidentiralo pod 0942 - Drugi stupanj visoke naobrazbe.

**D) BILJEŠKE UZ P-VRIO**

U 2024. godini Sveučilište u Rijeci evidentiralo je smanjenje vrijednosti i obujma imovine u iznosu od 1.230,36 €, povećanje vrijednosti i obujma imovine u iznosu od 1.517,58 €.

Smanjenje u obujmu imovine evidentirano je u iznosu od 1.230,36 € i odnosi se na isknjiženju uredske opreme temeljem zapisnika o uništenju.

Povećanje u obujmu imovine evidentirano je u iznosu od 1.517,58 € odnosi se na:

1. 1.217,58 € - povećanje vrijednosti knjižničnog fonda
2. 300,00 € - utvrđen višak umjetničkog djela

# E) BILJEŠKE UZ OBVEZE

Obveze su na početku godine iznosile 2.218.966,83 €, a na kraju izvještajnog razdoblja iznose 2.541.018,77 €.

Nedospjele obveze su:

* Obveze između proračunskih korisnika u iznosu od 601.504,11 €
* obveze za rashode poslovanja u iznosu od 1.683.579,33 €
* obveze za nabavu nefinancijske imovine u iznosu od 131.800,49 €

Dospjele obveze su:

* obveze za rashode poslovanja – 95.954,71 €, koje će biti podmirene u budućem razdoblju, a do kojih najviše dolazi zbog kasne dostave dokumentacije u Centar za financije i računovodstvo.
* obveze za nabavu nefinancijske imovine – 28.180,13 €

Sveučilište u Rijeci evidentira značajna sredstva pod „međusobne obveze proračunskih korisnika“ iz razloga što Ministarstvo, temeljem Odluke o financiranju javnih visokih učilišta u RH, doznačava sredstva na račun Sveučilišta koje ih temeljem Odluka Senata raspoređuje i uplaćuje svojim sastavnicama.

# F) POPIS SUDSKIH SPOROVA

Sveučilište u Rijeci na dan 31.12.2024. ima neriješene slijedeće sudske sporove:

|  |  |  |  |  |  |
| --- | --- | --- | --- | --- | --- |
|  | Posl.br. /  projekt | Protustranka | Vrijednost spora  (glavnica) | | Stanje predmeta |
| NA TERET SVEUČILIŠTA | U KORIST SVEUČILIŠTA |
| 1. | P-532/2018 | Konstruktor Inženjering d.d. u stečaju  (tuženik) |  | 3.339.043,05 EUR  utvrđenja tražbine | Sud utvrdio da je tužba povučena, izjavljena žalba - čeka se odluka drugostupanjskog suda |
| 5. | projekt TRIS – financijske korekcije – 24 spora |  | troškovi  u neutvrđenom iznosu (procjena 300,00 €) |  | - preostalo nekoliko postupaka u tijeku  - tijekom 2024. godine u cijelosti riješeno plaćanje na teret Sveučilišta tako da u 2025. godini mogu nastati samo minorni iznosi na ime troškova prije spomenutih postupaka u tijeku koji ne bi smjeli prijeći iznos od cca 300,00 EUR ili eventualno tražbine u korist Sveučilišta s osnove glavnice i troškova postupka |
| UKUPNO | | | 300,00 EUR | 3.339.043,05 EUR |  |

**G) POPIS UGOVORNIH ODNOSA**

Sveučilište u Rijeci nema potpisane ugovorne odnose ili slične dokumente koji bi uz ispunjenje određenih uvjeta mogli postati obveza ili imovina.

U Rijeci, 31. siječnja 2025. godine

Osoba za kontaktiranje: Ivan Cerović

Telefon: 051/406-509

Zakonski predstavnik

R e k t o r i c a

Prof. dr. sc. Snježana Prijić - Samaržija

KLASA: 400-06/25-03/01

URBROJ: 2170-137-06-25-3